title: Direktiva Komisije 2009/134/EZ od 28. listopada 2009. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.  Tekst značajan za EGP

text:
               13/Sv. 63

               HR

               Službeni list Europske unije

               100

         32009L0134

               L 282/15

               SLUŽBENI LIST EUROPSKE UNIJE

         DIREKTIVA KOMISIJE 2009/134/EZ
   od 28. listopada 2009.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. godine o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   nakon savjetovanja sa Znanstvenim odborom za zaštitu potrošača,
   budući da:

               (1)

               Znanstveni odbor za proizvode široke potrošnje, koji je zamijenio Znanstveni odbor za zaštitu potrošača (2) zaključio je u svojem „Memorandumu o tvarima u bojilima za kosu i njihovim osobinama koje izazivaju osjetljivost kože” objavljenom 29. ožujka 2007. da su kontaktne alergije uzrokovane proizvodima za bojenje kose sve veći zdravstveni problem za potrošače i društvo te da kod pojedinaca često izazivaju akutne i ozbiljne dermatitise. Kod osobe osjetljive na tvar koja se upotrebljava u bojilima za kosu može se razviti alergija na tu tvar.

               (2)

               Kako bi se potrošači bolje informirali o mogućim štetnim učincima bojenja kose i smanjio kod potrošača rizik od preosjetljivosti na proizvode za bojenje kose, treba tiskati dodatna upozorenja na naljepnici na oksidacijskim i nekim neoksidacijskim proizvodima za bojenje kose koji sadrže iznimno jake tvari koje izazivaju preosjetljivost. Zato je potrebno izmijeniti obavezne upute za uporabu i upozorenja navedena za odgovarajuće tvari u bojilima za kosu u stupcu „f” Priloga III. Direktivi 76/768/EEZ.

               (3)

               Direktivu 76/768/EEZ treba stoga na odgovarajući način izmijeniti.

               (4)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Prilog III. Direktivi 76/768/EEZ izmjenjuje se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 1. svibnja 2010. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Države članice poduzimaju sve potrebne mjere kako bi se osiguralo da nakon 1. studenoga 2011. ni proizvođači u Zajednici niti uvoznici sa sjedištem u Zajednici ne stavljaju na tržište kozmetičke proizvode koji ne udovoljavaju zahtjevima ove Direktive.
   Države članice poduzimaju sve potrebne mjere kako bi se osiguralo da se nakon 1. studenoga 2012. nijedan kozmetički proizvod koji ne udovoljava ovoj Direktivi ne prodaje te da se ne stavi na raspolaganje krajnjim potrošačima u Zajednici.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 28. listopada 2009.

            Za Komisiju

         Günter VERHEUGEN

            Potpredsjednik

      (1)  SL L 262, 27.9.1976., str. 169.

      (2)  Ime odbora promijenjeno je Odlukom Komisije 2008/721/EZ (SL L 241, 10.9.2008., str. 21.).

      PRILOG

                  1.

                  Dio 1. Priloga III. mijenja se kako slijedi:

                              (a)

                              Pod referentnim brojevima 8 i 8a, u stupcu f, točke (a) i (b), tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (b)

                              Pod referentnim brojem 9, tekst u stupcu f zamjenjuje se sljedećim:

                                          „(a)

                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom’.

                                                Sadrži fenilenediamine (toluenediamine). Ne upotrebljavati za bojenje trepavica i obrva.

                                          (b)

                                          Samo za profesionalnu upotrebu.
                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom’.

                                                Sadrži fenilenediamine (toluenediamine). Nositi odgovarajuće rukavice.”

                              (c)

                              Pod referentnim brojem 9a, tekst u stupcu f zamjenjuje se sljedećim:

                                          „(a)

                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom’.

                                                Sadrži fenilenediamine (toluenediamine). Ne rabiti za bojenje trepavica i obrva.

                                          (b)

                                          Samo za profesionalnu upotrebu.
                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom’.

                                                Sadrži fenilenediamine (toluenediamine). Nositi odgovarajuće rukavice.”

                              (d)

                              Pod referentnim brojevima 8a i 9a, u stupcu f, točke (a) i (b), dodaje se sljedeći tekst „Omjer za miješanje tiskan je na naljepnici”.

                              (e)

                              Pod referentnim brojem 16, u stupcu f, tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (f)

                              Pod referentnim brojem 22, u stupcu f, podtočke 1 i 2 točke (a), dodaje se sljedeći tekst:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (g)

                              Pod referentnim brojevima 202 i 203, u stupcu f, točka (a), tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’ ”

                              (h)

                              Pod referentnim brojevima 193 i 205, u stupcu f, točka (a), dodaje se sljedeći tekst:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                  2.

                  Dio 2. Priloga III. mijenja se kako slijedi:

                              (a)

                              Pod referentnim brojem 3 u stupcu f, točke (a) i (b), tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (b)

                              Pod referentnim brojevima 4, 20, 26, 32, 34, 35, 36, 37, 38, 39 i 44, stupac f, dodaje se sljedeći tekst:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (c)

                              Pod referentnim brojevima 5, 6, 12, 19, 21, 22, 25 i 33, u stupcu f, tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (d)

                              Pod referentnim brojevima 10, 11 i 16, u stupcu f, točka (a), tekst „Može izazvati alergijsku reakciju.” zamjenjuje se sljedećim:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”

                              (e)

                              Pod referentnim brojevima 10, 11 i 16, stupac f, točka (b) se briše.

                              (f)

                              Pod referentnim brojevima 27, 48 i 56, u stupcu f, dodaju se točke (a) i (b):

                                          „(a)

                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom.’

                                          (b)

                                          Pročitati i slijediti upute.
                                          Proizvod nije namijenjen osobama mlađim od 16 godina.
                                          Privremeno tetoviranje ‚crnom henom’ može povećati rizik od alergije.
                                          Ne bojite kosu ako:

                                                      —

                                                      imate osip na licu ili osjetljivo, iritirano i oštećeno vlasište,

                                                      —

                                                      ste već imali bilo kakvu reakciju nakon bojenja kose,

                                                      —

                                                      ste u prošlosti imali reakciju na privremenu tetovažu ‚crnom henom’.”

                              (g)

                              Pod referentnim brojevima 31, 49, 50 i 55, u stupcu f, točka (a), dodaje se sljedeći tekst:„

                              Pročitati i slijediti upute.
                              Proizvod nije namijenjen osobama mlađim od 16 godina.
                              Privremeno tetoviranje ‚crnom henom’ može povećati rizik od alergije.
                              Ne bojite kosu ako:

                                          —

                                          imate osip na licu ili osjetljivo, iritirano i oštećeno vlasište,

                                          —

                                          ste već imali bilo kakvu reakciju nakon bojenja kose,

                                          —

                                          ste u prošlosti imali reakciju na privremenu tetovažu ‚crnom henom’.”


title: 79/9/EEZ: Direktiva Vijeća od 19. prosinca 1978. o izmjeni Direktive 77/391/EEZ o uvođenju mjera Zajednice za iskorjenjivanje bruceloze, tuberkuloze i leukoze u goveda

text:
               03/Sv. 030

               HR

               Službeni list Europske unije

               10

         31979L0009

               L 006/27

               SLUŽBENI LIST EUROPSKE UNIJE

               19.12.1978.

      DIREKTIVA VIJEĆA

   od 19. prosinca 1978.
   o izmjeni Direktive 77/391/EEZ o uvođenju mjera Zajednice za iskorjenjivanje bruceloze, tuberkuloze i leukoze u goveda
   (79/9/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je u okviru nacionalnih planova za provedbu Direktive Vijeća 77/391/EEZ od 17. svibnja 1977. o uvođenju mjera Zajednice za iskorjenjivanje bruceloze, tuberkuloze i leukoze kod goveda (2), nužno osigurati udvostručenje premije za klanje u odnosu na određena područja s visokom pojavnošću tih bolesti u Belgiji,
   DONIJELO JE OVU DIREKTIVU:
   Članak 1.
   Odstupajući od članka 7. stavka 2. Direktive 77/391/EEZ, Europski fond za smjernice i jamstva u poljoprivredi, Odsjek za smjernice, može Kraljevini Belgiji platiti, na njezin zahtjev, za iskorjenjivanje bruceloze, iznos koji ne premašuje 120 obračunskih jedinica po kravi i 60 obračunskih jedinica po drugom govedu, osim krava zaklanih u okviru mjera koje se spominju u članku 2. navedene Direktive.
   Članak 2.
   Ova je Direktiva upućena državama članicama.

      Sastavljeno u Bruxellesu 19. prosinca 1978.

            Za Vijeće

            Predsjednik

         J. ERTL

      (1)  Mišljenje doneseno 15.12.1978. (još nije objavljeno u Službenom listu).

      (2)  SL L 145, 13.6.1977., str. 44.


title: Direktiva Komisije 2006/14/EZ od 6. veljače 2006. o izmjeni Priloga IV. Direktivi Vijeća 2000/29/EEZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice

text:
               03/Sv. 45

               HR

               Službeni list Europske unije

               275

         32006L0014

               L 034/24

               SLUŽBENI LIST EUROPSKE UNIJE

         DIREKTIVA KOMISIJE 2006/14/EZ
   od 6. veljače 2006.
   o izmjeni Priloga IV. Direktivi Vijeća 2000/29/EEZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno točku (d) drugog stavka njezinog članka 14.,
   budući da:

               (1)

               Četvrta privremena komisija za fitosanitarne mjere (ICPM) je u ožujku 2002. usvojila Međunarodni standard za fitosanitarne mjere (ISPM) br. 15 Svjetske organizacije za hranu i poljoprivredu (FAO) o „Smjernicama za reguliranje drvenog materijala za pakiranje u međunarodnom prometu”. Odgovarajuće odredbe Direktive 2000/29/EZ usklađene su s odredbama Smjernica Direktivom Komisije 2004/102/EZ od 5. listopada 2004., o izmjeni priloga II., III., IV. i V. Direktivi Vijeća 200/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (2).

               (2)

               Pored mjera odobrenih u okviru ISPM-a 15, Direktiva 2004/102/EZ sadrži i zahtjev da uvezeni drveni materijal za pakiranje mora biti izrađen od okorenog oblog drveta. ISPM-om br. 15 ovo je postala mogućnost za koju treba dati tehničko opravdanje. Primjena tog zahtjeva odgođena je do 1. ožujka 2006. Direktivom Vijeća 2005/15/EZ od 28. veljače 2005. o izmjeni Priloga IV. Direktivi 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (3).

               (3)

               Zajednica je zatražila reviziju ISPM-a br. 15 na međunarodnoj razini kako bi se u njega unio zahtjev koji bi uzeo u obzir zabrinutost Zajednice u pogledu prisutnosti kore na takvom drvenom materijalu za pakiranje u međunarodnom prometu.

               (4)

               S obzirom da je postupak revizije ISPM-a br. 15 u tijeku i u očekivanju rezultata te revizije treba privremeno odgoditi primjenu zahtjeva Zajednice da drveni materijal za pakiranje uvezen iz trećih zemalja bude izrađen od okorenog oblog drveta.

               (5)

               Direktivu 2000/29/EZ treba stoga na odgovarajući način izmijeniti.

               (6)

               Mjere predviđene ovom Direktivom u skladu su s mišljenjem Stalnog odbora za biljno zdravstvo,

         DONIJELA JE OVU DIREKTIVU:
   Članak 1.
   Direktiva 2000/29/EZ mijenja se kako slijedi:

               1.

               U Prilogu IV., dijelu A, odjeljku I., točki 2. zadnji stavak na kraju desnog stupca zamjenjuje se sljedećim:
               ‚Prva alineja, kojom se zahtijeva da drveni materijal za pakiranje bude izrađen od okorenog oblog drveta, primjenjuje se od 1. siječnja 2009. Ovaj stavak treba revidirati do 1. rujna 2007.’

               2.

               U Prilogu IV., dijelu A, odjeljku I., točki 8. zadnji stavak na kraju desnoga stupca zamjenjuje se sljedećim:
               ‚Prvi redak točke (a), kojim se zahtijeva da drveni materijal za pakiranje bude izrađen od okorenog oblog drveta, primjenjuje se od 1. siječnja 2009. Ovaj je stavak treba revidirati do 1. rujna 2007.’

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 28. veljače 2006.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 6. veljače 2006.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2005/77/EZ (SL L 296, 12.11.2005., str. 17.).

      (2)  SL L 309, 6.10.2004., str. 9.

      (3)  SL L 56, 2.3.2005., str. 12.


title: Direktiva Vijeća (EU) 2015/121 od 27. siječnja 2015. o izmjeni Direktive 2011/96/EU o zajedničkom sustavu oporezivanja koji se primjenjuje na matična društva i društva kćeri iz različitih država članica

text:
               28.1.2015

               HR

               Službeni list Europske unije

               L 21/1

         DIREKTIVA VIJEĆA (EU) 2015/121
   od 27. siječnja 2015.
   o izmjeni Direktive 2011/96/EU o zajedničkom sustavu oporezivanja koji se primjenjuje na matična društva i društva kćeri iz različitih država članica
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   u skladu s posebnim zakonodavnim postupkom,
   budući da:

               (1)

               Direktivom Vijeća 2011/96/EU (3) dividende i druge raspodjele dobiti koje društva kćeri plaćaju svojim matičnim društvima izuzimaju se od poreza po odbitku te se uklanja dvostruko oporezivanje takvog prihoda na razini matičnog društva.

               (2)

               Potrebno je osigurati da Direktivu 2011/96/EU ne zloupotrebljavaju porezni obveznici koji su obuhvaćeni područjem njezine primjene.

               (3)

               Pojedine države članice primjenjuju domaće odredbe ili odredbe na temelju sporazuma s ciljem rješavanja, na općenit ili konkretan način, utaje poreza, porezne prijevare ili prakse zlouporabe.

               (4)

               Međutim, te odredbe po razini strogosti mogu biti različite te su, u svakom slučaju, osmišljene da odražavaju posebnosti poreznog sustava svake države članice. Nadalje, pojedine države članice nemaju nikakve domaće odredbe ili odredbe na temelju sporazuma za sprečavanje zlouporaba.

               (5)

               Stoga bi uključivanje minimalnog zajedničkog pravila protiv zlouporaba u Direktivu 2011/96/EU bilo vrlo korisno za sprečavanje zlouporaba te Direktive i za osiguravanje veće dosljednosti u njezinoj primjeni u različitim državama članicama.

               (6)

               Primjena pravila protiv zlouporaba trebala bi biti razmjerna i kao specifičnu svrhu imati rješavanje problema aranžmana ili niza aranžmana koji nisu autentični, to jest koji ne odražavaju gospodarsku stvarnost.

               (7)

               U tu svrhu, porezne uprave država članica trebale bi provesti objektivnu analizu svih relevantnih činjenica i okolnosti kada procjenjuju predstavlja li aranžman ili niz aranžmana zlouporabu.

               (8)

               Iako bi se države članice trebale koristiti odredbom protiv zlouporabe pri rješavanju problema aranžmana koji su u cijelosti neautentični, može doći i do slučajeva u kojima su pojedinačni koraci ili dijelovi aranžmana, promatrani sami za sebe, neautentični. Države članice trebale bi se moći koristiti odredbom protiv zlouporabe za rješavanje problema tih specifičnih koraka ili dijelova, ne dovodeći u pitanje preostale autentične korake ili dijelove aranžmana. To bi u najvećoj mjeri pojačalo djelotvornost odredbe protiv zlouporabe, a pritom bi jamčilo njezinu razmjernost. „Pristup u mjeri u kojoj” može biti djelotvoran u slučajevima u kojima su dotični subjekti sami po sebi autentični, ali, na primjer, udjeli na kojima se raspodjela dobiti zasniva nisu na autentičan način pripisani poreznom obvezniku s poslovnim nastanom u državi članici, to jest ako se aranžmanom, na temelju njegova pravnog oblika, prenosi vlasništvo udjela, ali njegove značajke ne odražavaju gospodarsku stvarnost.

               (9)

               Ova Direktiva ni na koji način ne bi trebala utjecati na mogućnost država članica da primjenjuje vlastite domaće odredbe ili odredbe na temelju sporazuma s ciljem sprečavanja utaje poreza, porezne prijevare ili zlouporabe.

               (10)

               Direktivu 2011/96/EU trebalo bi stoga u skladu s time izmijeniti,

         DONIJELO JE OVU DIREKTIVU:
   Članak 1.
   U Direktivi 2011/96/EU, članak 1. stavak 2. zamjenjuje se sljedećim stavcima:

      „2.   Države članice ne odobravaju koristi iz ove Direktive aranžmanu ili nizu aranžmana koji s obzirom na sve relevantne činjenice i okolnosti nisu autentični jer su osnovani radi ostvarivanja, kao glavne svrhe ili jedne od glavnih svrha, porezne prednosti kojom se poništava predmet ili svrha ove Direktive.
      Aranžman se može sastojati od više koraka ili dijelova.
      3.   Za potrebe stavka 2., aranžman ili niz aranžmana smatraju se neautentičnima u mjeri u kojoj nisu osnovani radi valjanih komercijalnih razloga koji odražavaju gospodarsku stvarnost.
      4.   Ovom se Direktivom ne isključuje primjena domaćih odredaba ili odredaba na temelju sporazuma potrebnih za sprečavanje utaje poreza, porezne prijevare ili zlouporabe.”

   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2015. One Komisiji odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 27. siječnja 2015.

            Za Vijeće

            Predsjednik

         J. REIRS

      (1)  Mišljenje od 2. travnja 2014. (još nije objavljeno u Službenom listu).

      (2)  Mišljenje od 25. ožujka 2014. (SL C 226, 16.7.2014., str. 40.).

      (3)  Direktiva Vijeća 2011/96/EU od 30. studenoga 2011. o zajedničkom sustavu oporezivanja koji se primjenjuje na matična društva i društva kćeri iz različitih država članica (SL L 345, 29.12.2011., str. 8.).


title: 64/225/EEZ: Direktiva Vijeća od 25. veljače 1964. o ukidanju ograničenja slobode poslovnog nastana i slobode pružanja usluga u području reosiguranja i retrocesije

text:
               06/Sv. 009

               HR

               Službeni list Europske unije

               3

         31964L0225

               P 056/878

               SLUŽBENI LIST EUROPSKE UNIJE

               25.02.1964.

      DIREKTIVA VIJEĆA

   od 25. veljače 1964.
   o ukidanju ograničenja slobode poslovnog nastana i slobode pružanja usluga u području reosiguranja i retrocesije
   (64/225/EEZ)
   VIJEĆE EUROPSKE EKONOMSKE ZAJEDNICE,
   uzimajući u obzir Ugovor o osnivanju Europske ekonomske zajednice, a posebno njegov članak 54. stavke 2. i 3., te članak 63. stavak 2.;
   uzimajući u obzir Opći program za ukidanje ograničenja slobode poslovnog nastana (1), a posebno njegovu glavu IV.A;
   uzimajući u obzir Opći program za ukidanje ograničenja slobode pružanja usluga (2), a posebno njegovu glavu V.C;
   uzimajući u obzir prijedlog Komisije;
   uzimajući u obzir mišljenje Skupštine (3);
   uzimajući u obzir mišljenje Gospodarskog i socijalnog odbora (4);
   budući da je Općim programima predviđeno da sve grane reosiguranja bez razlike moraju biti liberalizirane do kraja 1963. kako u vezi prava na poslovni nastan tako i u vezi prava na pružanje usluga;
   budući da reosiguranje obavljaju ne samo društva specijalizirana za reosiguranje nego i takozvana „mješovita” društva, koja se bave i izravnim osiguranjem i reosiguranjem i na koja bi se za provedbu ove direktive trebale primijeniti mjere za onaj dio njihovog poslovanja koji se odnosi na reosiguranje i retrocesiju;
   budući da je za potrebe primjene mjera koje se odnose na pravo poslovnog nastana i slobodu pružanja usluga potrebno društva i tvrtke tretirati na isti način kao i fizičke osobe koje su državljani država članica, podložno samo uvjetima utvrđenim u članku 58. i, u slučajevima kada je to potrebno, uvjetu da treba postojati stvarna i trajna veza s gospodarstvom države članice; budući da se stoga ne može tražiti od društava ili tvrtki, kako bi se ostvarila korist od tih mjera, da ispunjavaju dodatne uvjete, a naročito se ne može tražiti od društva ili tvrtke da ishode posebno odobrenje koje se ne zahtjeva od domaćeg društva ili tvrtke koja želi obavljati određenu gospodarsku djelatnost; budući da, međutim, taj ujednačen tretman ne bi trebao spriječiti državu članicu u tome da zahtijeva da društvo koje ima dionički kapital u njihovim zemljama posluje pod opisom pod kojim je poznato u pravu države članice po kojem je osnovano i da treba navesti iznos svog upisanog kapitala koji je naveden na poslovnoj dokumentaciji koju koristi u državi članici domaćinu,
   DONIJELO JE OVU DIREKTIVU:
   Članak 1.
   U odnosu na fizičke osobe i društva ili tvrtke koje su sadržane u glavi I. Općeg programa za ukidanje ograničenja slobode poslovnog nastana i slobode pružanja usluga, države članice ukidaju ona ograničenja koja su navedena u glavi III. onih Općih programa koji utječu na pravo pokretanja i obavljanja djelatnosti navedenih u članku 2. ove Direktive.
   Članak 2.
   Odredbe ove Direktive primjenjuju se:

               1.

               na djelatnosti samozaposlenih osoba u području reosiguranja i retrocesije iz grupe ex 630 u Prilogu 1. Općem programu za ukidanje ograničenja slobode poslovnog nastana;

               2.

               u posebnom slučaju fizičkih osoba, društava ili tvrtki koje su navedene u članku 1., a koje se bave kako izravnim osiguranjem tako i reosiguranjem i retrocesijom, na onaj dio njihovih djelatnosti koji se odnosi na reosiguranje i retrocesiju;

         Članak 3.
   Članak 1. primjenjuje se posebno na ograničenja koja proizlaze iz sljedećih odredbi:

               (a)

               u vezi slobode poslovnog nastana:

                           —

                              u Saveznoj Republici Njemačkoj

                                       1.

                                          Versicherungsaufsichtsgesetz od 6. lipnja 1931., zadnja rečenica članka 106. stavka 2. i članak 111. stavak 2., kojim je savezni ministar gospodarstva dobio diskrecijsko pravo da stranim državljanima nametne uvjete za pokretanje djelatnosti u području osiguranja i zabrani tim državljanima obavljanje tih djelatnosti na državnom području Savezne Republike;

                                       2.

                                          Gewerbeordnung, stavak 12., i Zakon od 30. siječnja 1937., članak 292., kojim se zahtijeva da strana društva i tvrtke ishode prethodno odobrenje;

                           —

                              u Kraljevini Belgiji

                  Arrêté royal br. 62 od 16. studenoga 1939. i Arrêté ministériel od 17. prosinca 1945., kojima se zahtijeva posjedovanje carte professionelle;

                           —

                              u Francuskoj Republici

                                       1.

                                          Décret-loi od 12. studenoga 1938. i Décret od 2. veljače 1939., kako je u oba slučaja izmijenjen Zakonom od 8. listopada 1940., kojima se zahtijeva posjedovanje carte d’identité de commerçant;

                                       2.

                                       Članak 2. stavak 2. Zakona od 15. veljače 1917., kako je izmijenjen i zamijenjen putem Décret-loi od 30. listopada 1935., kojim se zahtijeva ishođenje posebnog ododbrenja;

                           —

                              u Velikom Vojvodstvu Luksemburgu

                     Zakon od 2. lipnja 1962., članci 19. i 21. (Mémorial A br. 31 od 19. lipnja 1962.).

               (b)

               u vezi slobode pružanja usluga:

                           —

                              u Francuskoj Republici

         Zakon od 15. veljače 1917., kako je izmijenjen putem Décret-loi od 30. listopada 1935., tj.:

               1.

               Članak 1. stavak 2., kojim se ovlašćuje ministar financija da sastavi popis određenih društava ili društava iz određene zemlje, a s kojima se ne može sklopiti ugovor za reosiguranje ili retrocesiju rizika u vezi osobe, imovine ili odgovornosti u Francuskoj;

               2.

               Članak 1. zadnji stavak, kojim se zabranjuje prihvaćanje rizika reosiguranja ili retrocesije osiguranih od strane društva navedenog u prethodnoj točki (b) (1);

               3.

               Članak 2. prvi stavak, kojim se zahtijeva da se ime osobe navedene u tom članku mora dati ministru financija na odobrenje;

                           —

                              u Republici Italiji

         Članak 73. drugi stavak pročišćenog teksta odobrenog u Decreto br. 449 od 13. veljače 1959., a kojim se ovlašćuje ministar industrije i trgovine da zabrani prijenos rizika reosiguranja ili retrocesije na određena strana društva koja nisu osnovala pravno predstavništvo na području Italije.
   Članak 4.
   Države članice mjere potrebne za usklađivanje s ovom Direktivom u roku od šest mjeseci od njezine obavijesti i o tome odmah obavješćuju Komisiju.
   Članak 5.
   Ova je Direktiva upućena državama članicama.

      U Bruxellesu 25. veljače 1964.

            Za Vijeće

            Predsjednik

         H. FAYAT

      (1)  SL 2, 15.1.1962., str. 36./62.

      (2)  SL 2, 15.1.1962., str, 36./62.

      (3)  SL 33, 4.3.1963., str. 482./63.

      (4)  SL 56, 4.4.1963., str. 882./64.